એડવરટાઇઝિંગ સ્ટેન્ડર્સ કાઉન્સિલ ઑફ ઇન્ડિયાએ નિર્ણય લીધો છે કે જલ્દીથી કોન્ડમની એડ માત્ર રાતે જ ટેલિકાસ્ટ કરવામાં આવશે. આ નિર્ણય સની લિયોનીની કોન્ડમ એડની વિરુદ્ઘ થયેલા ફરિયાદ પછી લેવામાં આવ્યો છે. એટલે કે હવે આ પ્રકારની એડ દિવસમાં નહી બતાવવામાં આવે. એડવરટાઇઝિંગ સ્ટેન્ડર્સ કાઉન્સિલ ઑફ ઇન્ડિયા(ASCI)ના આ નિર્ણય વિશે એક રિપોર્ટમાં બતાવવામાં આવ્યુ છે કે ટૂંક સમયમાં કોન્ડોમની એડ રાતે 10 વાગ્યા પછી અને સવારે 6 વાગ્યા પહેલા જ ટેલિકાસ્ટ કરવામાં આવશે. આ કોન્ડોમ એડની વિરુદ્ઘ પહેલી ફરિયાદ નથી પરંતુ આ પહેલા પણ આ પ્રકારની એડને ટેલિકાસ્ટ ન કરવાની માંગ માટેની ફરિયાદ થઇ છે.